《寄许存仁存礼 其二》
元代·金涓

年来无事学休粮，蜀墅溪头有草堂。几度瞻云思棣萼，清宵看草坐藤床。

侵晨处士烟霞疾，惭愧才人锦绣肠。樗散声名甘寂寞，从教诗句只寻常。

作者简介：金涓(1306—1382)，字德原，义乌人。尝受经于许谦，又学文章于黄溍。尝为虞集、柳贯所知，交荐于朝，皆辞不赴。明初，州郡辟召，亦坚拒不起，教授乡里以终。